Metabolizam glukoze kod samoubojstva: forenzičko-patološko pilot istraživanje

**Cilj** Mogu li predsmrtne razine glikiranog hemoglobina (HbA1c) i glukoze predvidjeti samoubojstvo i jesu li biljezi metabolizma glukoze povezani s prosuicidalnim osobinama ili stanjem.

**Postupci** Usporedili smo razinu glukoze, laktata i HbA1c u uzorcima krvi i staklastog tijela iz uzastopno obavljenih autopsija 17 žrtava samoubojstva i 27 kontrolnih ispitanika.

**Rezultati** Žrtve samoubojstva imale su viši srednji HbA1c i nižu srednju razinu glukoze u krvi, iako te razlike nisu bile značajne (*P* = 0,171 i *P* = 0,395). Razine HbA1c više od 48,0 mmol/mol, koje ukazuju na dugotrajnu hiperglikemiju, bile su dvostruko češće kod žrtava samoubojstva (59% nasuprot 30%; *P* = 0,068).

**Zaključak** Ovo pilot istraživanje pokazuje da poremećeni metabolizam glukoze može odražavati biološke događaje koji prethode ili su istodobni samoubojstvu, sa sljedećim kliničkim implikacijama:hiperglikemija koja se ponavlja zbog manjkavog prometa glukoze može dovesti do depresije i suicidalne ideacije, a povišene razine HbA1c mogu predstavljati mjerljivi korelat neurobioloških uvjeta koji prethode samoubojstvu.